APSTIPRINĀTS:

Kandavas novada Kultūras un sporta centra vadītāja

Iveta Grunte \_\_\_\_\_\_\_\_\_\_\_\_\_\_\_\_\_\_\_\_\_\_

30.01.2023.

Kandavas Kultūras un sporta centra rīkotā

**„Cēres kauss – 2023” florbolā**

**NOLIKUMS**

**I MĒRĶI UN UZDEVUMI**

1. Popularizēt florbolu Kandavas un pagastu apvienības, Tukuma novada teritorijā un tuvākajā apkārtnē.

2. Veicināt Latvijas florbola attīstību, piesaistot jaunus spēlētājus florbola sabiedrībai

3. Nodrošināt iespēju sava novada iedzīvotājiem un citiem fiziski aktīviem cilvēkiem aktīvi un produktīvi pavadīt brīvo laiku.

**II VADĪBA**

1. „Cēres kausu – 2023” florbolā organizē Kandavas novada Kultūras un sporta centrs, reģ.Nr. 40900001465

2. Turnīru vada un atbild par tā norisi Līga Roze – Kandavas kultūras un sporta centra sporta darba organizatore, tel. Nr. 26239843, e-pasts: ligaroze@inbox.lv , sadarbībā ar Kandavas novada Kultūras un sporta centra vadītāja vietnieku sporta jautājumos Robertu Rozentālu.

**III VIETA UN LAIKS**

Turnīrs notiek Cēres sporta hallē un risināsies trīs posmos: 2023. gada 10. februārī, 10. un 31. martā. Sacensību sākums 19.00

**IV DALĪBNIEKI**

1. Turnīrā var piedalīties jauniešu, vīriešu, sieviešu vai jauktās komandas.
2. Katra komanda turnīram var pieteikt ne vairāk kā 10 spēlētājus.
3. Dalībnieki, kuri nav sasnieguši 15 gadu vecumu, sacensībās drīkst piedalīties tikai ar vecāku atļauju.
4. Sacensībām pieteiktie spēlētāju drīkst spēlēt tikai vienā komandā.
5. Dalības maksa no komandas EUR 30,00 par katru posmu.
6. Dalībnieki, apstiprinot savu dalību turnīrā, apņemas pildīt šā Nolikuma prasības un ievērot godīgas spēles principus, kas nosaka, ka sporta izglītojošajā, organizatoriskajā un pārvaldības darbā jārūpējas par olimpisko ideālu un ētikas principu ievērošanu, jācīnās pret negodīgumu un dopinga lietošanu sportā, kā arī pret fizisku un morālu rupjību.
7. Dalībnieki ir atbildīgi par savu veselības stāvokli, regulāru veselības pārbaužu veikšanu, savas veselības un dzīvības apdrošināšanu. Par nepilngadīgu dalībnieku veselības aprūpi, regulāru veselības pārbaužu veikšanu, veselības un dzīvības apdrošināšanu ir atbildīgi vecāki (vai personas, kuras realizē aizgādniecības tiesības) un attiecīgo klubu/komandu vadītāji.
8. Sportistu, skatītāju un citu sporta pasākumu norisē iesaistīto personu pienākums ir ievērot sporta pasākuma organizatora norādījumus, vispārīgos sabiedriskās kārtības un drošības noteikumus, kā arī normatīvos aktus.

**V PIETEIKUMI**

Komandai informācija par savu dalību jāsniedz mutiskā veidā pa tālruni 26239843 līdz 2023. gada 8. martam, rakstiskā – 2. posma dienā pirms sacensību sākuma.

**VI NORISE**

1. Spēles notiek pēc Starptautiskās Florbola federācijas (IFF) florbola spēles noteikumiem

2. Spēles tiesā viens laukuma tiesnesis, protokolists-sekretārs.

3. Spēle norisinās 5 pret 5 (4 laukuma spēlētāji un vārtsargs). Lai uzsāktu spēli, uz laukuma ir jābūt vismaz 5 spēlētājiem (4 laukuma spēlētāji un vārtsargs) no komandas.

4. Spēles laiks tiek noteikts atkarībā no pieteikušos komandu skaita..  
5. Ja turnīram pieteikušās piecas komandas, tās savā starpā izspēlē apli, ja pieteikušās vairāk kā piecas komandas, tās tiek izlozētas apakšgrupās, kur katras apakšgrupas pirmo divu vietu ieguvēji piedalās izslēgšanas spēlēs. Uzvarētāji cīnās par 1., 2. vietu, zaudētāji – 3.,4. vietu. Apakšgrupu 3. vietu ieguvēji spēlē savā starpā par 5., 6. vietu.

6. Ja spēles pamatlaiks beidzas neizšķirti, spēles uzvarētājs tiek noskaidrots ar pēcspēles metienu palīdzību. Pēcspēles metienus izpilda trīs katras komandas spēlētāji, ja joprojām ir neizšķirts, tad metienu sērija turpinās līdz pirmajai kļūdai.

7. Par uzvaru pamatlaikā komanda saņem 3 punktus zaudētāji 0 punktus, par uzvaru pēcspēles metienos - 2 punkti, par zaudējumu pēcspēles metienos - 1 punkts.

8. Kopvērtējumā uzvar komandas, kurām ir vismazākais punktu skaits visos trīs posmos kopā.

9. Ja kāda no komandām nav piedalījusies kādā no posmiem, to attiecīgajā posmā ierindo pēdējā vietā + 2 punkti.

8. Organizatori neatbild par atstātajām vai pazaudētajām personīgajām mantām visa turnīra laikā.

**VII NODROŠINĀJUMS**

Sporta pasākuma organizators pasākuma norises vietā un laikā nodrošina sabiedrisko kārtību, medicīniskās palīdzības pieejamību, higiēnas, ugunsdrošības, drošības tehnikas un citu drošības noteikumu un normatīvo aktu ievērošanu.

**VIII APBALVOŠANA**

„Cēres kausa – 2023” sacensībās florbolā tiek apbalvotas pirmās trīs vietas ieguvējas komandas ar kausu un medaļām, kā arī „Rezultatīvākais spēlētājs” un “Labākais vārtsargs”.